27.8.2016. | Vijesti

Hvala i sretno u novom klubu:

Dinamo i Napoli dogovorili prelazak Roga

Dinamo i Napoli dogovorili su sve detalje oko prelaska Marka Roga u redove talijanskog kluba s kojim će mladi igrač potpisati petogodišnji ugovor.

- Jako sam sretan što odlazim u veliki klub i talijansku ligu, ali s druge strane nije mi lako otići iz Dinama i Zagreba. Proveo sam ovdje krasnu godinu, osvojili smo duplu krunu, igrali Ligu prvaka i sada ponovili taj fantastičan uspjeh. Svojim sada već bivšim igračima želim puno sreće u nastavku sezone - rekao je Marko pa nastavio: - Što se mene tiče, jedva čekam priključiti se novoj momčadi, ovo je veliki korak u mojoj karijeri i siguran sam da ću pomoći klubu u ostvarivanju ciljeva. Hvala Dinamu, navijat ću njih, ali moja sadašnjost i budućnost je plavi dres drugog kluba - Napolija.

Modri klub želi zahvaliti Marku na svemu što je napravio za Dinamo i želimo mu puno sreće, veselja, golova i uspjeha u njegovom novom klubu.

Hvala još jednom i sretno!